Market Timing P.M. – บล.กสิกรไทย
Support : 1605, 1600 Resistance : 1620, 1630-1635 SET เ …
7 ต.ค. 2562

Support : 1605, 1600
Resistance : 1620, 1630-1635
SET เคลื่อนไหวอยู่ระหว่าง 1607-1615 ขณะที่ ปิดตลาดในช่วงเช้าอยู่ที่ระดับ 1614.97 จุด เพิ่มขึ้น 9.01 จุด หรือ +0.56% ด้วยมูลค่าซื้อขายรวม 2.01 หมื่นล้านบาท
เช้านี้ SET เปิดบวก จากนั้นจึงถอยตัวลงมาทำจุดต่ำแถว 1605 ก่อนยกตัวข้ามผ่านแนวต้านบริเวณ 1610 ในขณะที่ด้านสัญญาณของ RSI ระดับชั่วโมง ยกตัวขึ้นอย่างต่อเนื่อง เข้าทดสอบเขต 50% แต่ด้านสัญญาณของ MACD ระดับวัน ยังคงเคลื่อนไหวใต้ Signal line ชี้ภาพหลักของ SET ยังคงมีความเสี่ยงที่จะพักฐานต่อ จึงประเมินบ่ายนี้ SET อาจมีการแกว่งตัวขึ้นต่อ แต่ยังไม่น่าผ่านแนวต้านที่ 1620 และเกิดการถอยตัวลง ซึ่งมีระดับแนวรองรับที่ 1605 และมีแนวรองรับถัดไปแถว 1600 ตามลำดับ
STEC ระดับวัน หลังจากที่ราคาได้ยกตัวขึ้นมาทำจุดสูงบริเวณ 20.4 ก็ได้แกว่งตัวสร้างรูปแบบสามเหลี่ยม โดยล่าสุด ราคาได้ยกตัวข้ามผ่านขอบบนของรูปแบบดังกล่าว พร้อมด้วย vol ด้านสัญญาณของ MACD ไต่ระดับขึ้นเหนือ Signal line จากแดนลบเข้าสู่แดนบวก สร้างโอกาสที่ราคาจะยกตัวขึ้นต่อ แนะซื้อเก็งกำไร โดยมีเป้าหมายการทำกำไรที่บริเวณ 21.3 และ 22.3 ขณะที่ใช้การถอยตัวหลุด 19.5 เป็น stop loss